2 Slakkepas | LekkeSlaap
2 Slakkepas: Hooffoto's
Adres: 7 Main Pad , Dwarskersbos , 7365, Wes-Kaap
2 Slakkepas is geleë in 'n sekuriteitskompleks in Dwarskersbos en bied gehalte verblyf vir jou volgende gesinsvakansie teen die kus. Dwarskersbos is slegs 150 km vanaf Kaapstad, net verby Velddrift. Dit is 'n vissersdorpie en -oord teen die kus van die Atlantiese Oseaan, net noord van Laaiplek in die Wes-Kaap.
Daar is 2 slaapkamers en 'n badkamer met 'n stort, toilet en wasbakkie. Op die boonste vloer is daar 'n aparte toilet en wasbak. Die lieflike, groot buitebraai-area het ook 'n groot buitetafel. Die eenheid beskik oor 'n oopplan-kombuis met 'n toonbank en kroegstoeltjies, mikrogolfoond, tweeplaatstoof en oondjie. Daar is 'n solderstyl-kamer bo met 'n dubbelbed en onder is daar 'n slaapkamer met 'n dubbelbed wat lei na die badkamer.
Die kompleks spog met 'n gemeenskaplike swembad en speletjieskamer waar gaste tafeltennis, foosball en 'n pooltafel kan gebruik en geniet. Ons is ook slegs 200 m vanaf die lieflike, lang, wit strand af.
Doendinge in die omgewing sluit in: visvang, swem, stap en strand-aktiwiteite. Die naaste dorpie, Velddrift, is slegs 10 km ver en daar sal jy restaurante, museums, winkels en nog meer aantref. Natuurliefhebbers sal die Rocherpan geniet, dit is 'n varswater-area wat die tuiste is van ongeveer 183 voëlspesies en dit is ook net 10 km van Dwarskersbos af.
Vir 4x4-entoesiaste is daar 2 roetes, albei slegs 'n klipgooi vanaf Dwarskersbos.
'n Bespreking by 2 Slakkepas sluit in:
4.4 uit 5van 20 resensies vir 2 Slakkepas
7 Main Pad , Dwarskersbos , 7365, Wes-Kaap
Gaste dink 2 Slakkepas het 'n baie goeie ligging
https://d288tngog90ix0.cloudfront.net/AAEAAQAAAAAAAAAAAAAAJDRiZWYwMzJiLWI4NjMtNDBlNC04ZDRkLTUxZDc5OTRlYmFmMQ?w=1440&h=960&fit=crop&auto=format Vanaf R850 per nag (vir 4 persone) 20 5 1 5 7 Main Road Dwarskersbos 7365 Wes-Kaap 086 999 0018 14:00-19:00 10:00 -32.695609 18.231707